
DRAGI PRVAŠIĆI, POLIJEĆEMO!

















Dragi učenici,

polaskom u školu ulazite u prekrasno razdoblje života koje ćemo ispuniti igrom, druženjem, radom, pjesmom i novim znanjima.

Za početak ćete se trebati priviknuti na male promjene koje dolaze polaskom u školu. Sa sobom ćete nositi torbu s bilježnicama, pernicom, bojicama, olovkama. Kako bi mogli zaštititi sebe, i druge, morati ćemo nositi maske. No ne želim da se bojite, jako smo se dobro pripremili kako bi pazili na vaše (i naše) zdravlje.

Nemojte se plašiti, krenuti ćemo s upoznavanjem i druženjem pa se nadam da će me sljedeći tjedan u razredu čekati vaši osmjesi.

Želim da znate da sam tu za vas u svakoj situaciji. Kada vam treba moja pomoć ili podrška, možete mi se obratiti bez straha. Nadam se lijepom druženju te brojim dane do našeg susreta. Do tada, kroz on-line način rada ćemo polako usvajati nove navike. Vi krenite sakupljati stvari za školu, uživajte u slobodnom vremenu i ono najvažnije, puno se igrajte!

U nastavku vas očekuje nekoliko zadataka, nadam se da ćete u njima uživati!

Lijep pozdrav,

Vaša učiteljica Dijana


Utorak

Sat 1= Likovna kultura


Olovkom spoji crtice da bi dobio torbu. Nakon toga je oboji.

Sat 2= Matematika



Za početak ćemo učiti o školskom priboru. Molila bih te da ispred sebe doneseš svoju školsku torbu s priborom. Pogledaj sličice. Sve što vidiš na sličicama pronađi u svojoj školskoj torbi.












Sat 3= Hrvatski jezik

Između 2 ponuđena predmeta prepoznaj imenovani i zaokruži/prekriži ga (što ti je lakše):

**ŠKOLSKA TORBA**


**BILJEŽNICA**

**PERNICA**

**BOJICE**

**OLOVKA**

Sat 4= Glazbena kultura

Zamoli starijeg člana obitelji da ti pusti omiljenu pjesmu. Zapleši na tu pjesmu. U svoj ples ubaci pokrete poput čučnja i pljeska. Želim ti dobru zabavu.

Sat 5= Priroda i društvo

Sada ćemo malo istražiti tvoju pernicu. Izvadi pernicu iz torbe i pogledaj što se sve krije unutra.

Pogledaj sličice pa iz pernice izvadi ono što je na slici.

|  |  |
| --- | --- |
|  |  |
|  |  |
|  |  |